
Lichidarea de Securitatea română a poetului 
Nicolae Labiș în luna decembrie 1956, când 
abia împlinise 21 de ani, este o crimă 


executată după cel mai tipic model stalinist. 


Perfid și cinic construită și dusă la 
îndeplinire din ordine nescrise, nu permite 
nici acum, la peste 50 de ani, o cercetare 
completă. Documentele au fost distruse sau 
microfilmate, au fost puse pe durată 
nelimitată în seifurile care ascund secrete 


murdare "de interes național". Să ucizi un 

dumerit asupra jugului, minciunii și ororii, 
precis de neînduplecat, nu e un lucru simplu: 
urmele, oricât le-ai îngropa, ies mereu și 
mereu la suprafață și, ca în basmele 


ezoterice, sângele tânăr cere izbăvirea. 


Fac parte dintre puţinii martori care se mai 
află în viaţă, colegă de grupă, prietenă și 
părtașă la aceleași frământări ale poetului în 
ultimul lui an de existenţă - tumultuosul și 
sângerosul 1956, când doar pentru o clipă 
am trăit iluzia libertăţii. Această fericire m-a 
transformat în martor incomod și "nociv". În 
realitate, nu aveam nici pe departe carisma 
și puterea lui de luptător. Am fost aleasă 
însă ca exemplu, arestată și condamnată, 
pentru că am organizat ședințe 
"conspirative", "contrarevoluţionare", la care 
a participat și poetul Nicolae Labiș. Aceeași 
soartă a avut-o și colegul și prietenul nostru 
comun Aurel Covaci, care-l adăpostea pe 
poetul fără locuinţă și bani Nicolae Labiș. 


Campania de  înfricoșare prin şantaj, 
schingiuire, condamnări fără drept de apel, 
lipsiri de drepturi civile a fost atât de 
aberantă, încât ne-a amuţit, pe unii pentru 
vecie. Aurel Covaci, devenit în 1962 soţul 


meu, mi-a propus să nu vorbim, să îngropăm 


WEBCAM LIVE ROMÂNIA 


POETUL, PE "LISTA NEAGRĂ" 

Familia poetului a știut adevărul de la 
început. Răpus pe patul de la Spitalul de 
Urgenţă, el le-a mărturisit tatălui său și 
câtorva prieteni apropiaţi că a fost împins 
între vagoanele tramvaiului și că-l cunoștea 
pe executant. Singura mărturisire, din zorii 
zilei de 10 decembrie, dictată lui Aurel 
Covaci, care fusese chemat la dorinţa lui 
Nicolae Labiş de o voce anonimă, cu un ușor 
accent rusesc (vocea Mariei Polevoi - 
dansatoare, n. 1919 în Basarabia), transmite 
concluzia cum nu se poate mai clară că 
necruţătoarea "Pasăre cu clonţ de rubin" a 
doctrinei comuniste s-a răzbunat pentru 
nesupunerea lui și l-a strivit. Cu ironie amară 
trage speranţa că urmașii pajurei vor găsi 
prin ţărână urmele poetului Nicolae Labiş, 


care "va rămâne o amintire frumoasă". 


Ultimele trei cuvinte, acel vaer atât de lucid 
și disperat, au rămas în manuscrisul original, 
tăiate de Aurel Covaci la cererea celui care 
urma să plece demn, împins în abisul morţii 
de cei pe care i-a crezut că au suflet și 
idealuri. 


Mă voi rezuma în textul de faţă doar la ceea 
ce cunosc despre cum s-au petrecut 

toamnei anului 1956. 


De cum a venit, atras de mirajul Capitalei în 
anul 1952, tânărul Labiş, romantic 
revoluţionar, cum se spunea pe atunci, 
încercând să scrie în pas cu cerinţele epocii, 
a înţeles că îndrumarea falsă și restricţiile 
care i se impuneau nu pot fi admise. 
Inteligența scotocitoare, talentul debordant 
au declanșat ura și invidia colegilor de la 
Școala de Literatură (Nicolae Stoian, Gh. 
Tomozei și alţii), dar, mai ales, din partea 
responsabililor cu "tinerele talente": M. 
Beniuc, Marcel Breslașu, Gogu Rădulescu, 
Mihai Gafiţa ș.a. Pentru că Labiş nu s-a 
supus, a refuzat oblăduirea cuiva, consider 
că de atunci începe să i se constituie 
dosarul de urmărire. Directorul Şcolii de 
Literatură îl credea pe Labiş "un rătăcit" cu 
idei "dăunătoare" și creează în jurul lui o 
reţea informativă dintre colegi, obligaţi, de 
spaimă, din lașitate sau din dorinţa de 
parvenire, să scrie și să depună regulat note 
informative despre lecturile interzise, ideile 
răzvrătite și tot ce părea suspect la acest 
ciudat coleg cu aspect de copil năstrușnic și 
generos. Concret, se perindă sancţiunile, 
tentativele de exmatriculare din școală sau 


UTM, consemnarea la domiciliu, percheziţiile 

Festivalul Mondial al Tineretului - București 
1953. În marea lor ură și prostie, colegii și 
"victima" l-au pârât pentru "tentativă de viol" 
asupra  naivei Doina Ciurea. Doar M. 
Sadoveanu, care-l simpatiza, l-a mai putut 


salva de sancţiuni. 


Ne apropiem de anul 1956, când poetul 
Nicolae Labiș se hotărâse să termine cu 
'coproducţiile” și să pornească pe drumul 
propriu, fără îndrumători și închistări în 
lozinci triumfaliste. Într-un interviu dat la 
Radio în 1956 lui Titel Constantinescu, el 
numește perioada Școlii de Literatură 
"Treapta limpezirii”. Citez: 


"În această etapă m-am format prin luptă. 
Dogmatismul, birocraţia, iată niște scorpii 
care circulau cu violenţă pe atunci în 
domeniul fraged al tinerei noastre literaturi... 
dar nu m-am închinat cum, vai, au făcut-o 


unii colegi nimerniciei...'. 


Labiș primește riposte dure: La Plenara 
secţiei de poezie de la 29 mai 1956, în 
referatul lui M. Petroveanu (soţul Veronicăi 
Porumbacu) îi caracterizează poeziile ca 
dominate de 'apăsare și tristeţe lipsită de 
obiect', iar Mihu Dragomir îl acuză de 

iunie 1956, să-l învinuiască de 'snobism, 
evazionism, influențe ale ideologiei 
burgheze, infiltraţii liberaliste, slabă pregătire 
ideologică, lipsă de contact cu realitatea, 
precum și confuzii cu privire la raportul 


dintre libertate și îndrumare". 


Atmosfera de suspiciune, intrigile din tagmă, 
piedicile puse sub diverse pretexte la 
publicarea volumului așteptat și a unor 
poezii trimise la reviste, lipsa de bani îl 
izolează, dar cel mai mult îl înspăimântă 
chemările la ordin cu ameninţări din partea 
Securităţii. Ştia că este trecut pe "lista 
neagră" întocmită de Gogu Rădulescu 
(prezent în tribună până în ultima zi a lui 
Ceaușescu), care primise de pe atunci 
sarcina ca, sub pretextul unor discuţii 
sincere" cu tinerii scriitori, să afle și să 
informeze Securitatea ce idei dușmănoase îi 


frământă în taină. 


"Labiş a fost ales pentru a exemplifica 
urmările posibile ale nesupunerii”, declară cu 
toată răspunderea ziaristul și apropiatul 
prieten până la moarte, Portik Imre, în 
memoriile sale postume, apărute abia în 
anul 2005, după părerea mea, cea mai 


autentică, dezinteresată și bine informată 

Pe parcursul anului 1956, cred că prin vară, 
se mută de la adresa de pe Str. Odobescu, 
unde locuiau în comun fraţii Raicu, D. 
Carabăţ, Gh. Mărgărit (sporadic mai dormea 
și pe la lon Băeşu sau Lucian Pintilie). 
Ceruse o cameră de la Uniunea Scriitorilor, 
dar nu primește. Colegul său, mai în vârstă 
cu trei ani, Aurel Covaci, generos și ocrotitor, 
îi oferă să împartă, ca între fraţi, camera cu 
chirie de la ICRAL de pe Strada Miletin nr. 14. 
Dormeau într-un pat, își împărțeau bruma de 
mâncare, ţigările și paharul de vin, dar mai 
ales nedumaeririle, spaimele și hotărârile. Din 
acel septembrie 1956, eu, Stela 
Pogorilovschi, studentă la Secţia de 
Literatură și Critică Literară, anul III Filologie, 
am devenit prietenă apropiată, confidentă, 
împărtășindu-le durerile și bucuriile zi de zi. 
Am povestit în două cărţi apărute - "Timpul 
asasinilor”, Editura Libra, 1997, și în 
"Persecuţia', Editura Vremea, 2006 - parte 
din documentele memoriei mele care se 
referă la acel anotimp zguduit de istorie, a 
cărui amprentă a rămas ca un sigiliu sacru 
impregnat în fiinţa mea fagilă, maturizând-o. 
Le voi relua curând în altă parte, întregindu-le 
mai ales pe cele despre poetul supravegheat 
și voi povesti cum, împotriva raţiunii lui 


salvatoare, destinul, adică propria lui 

presentimentele, ca în tragediile antice, 
domină și ne copleșesc. Aurel Covaci le 
cunoștea cel mai bine, i-a citit primul 
epitafurile despre care, cu nesăbuinţă, 
regretatul Laurenţiu Ulici mi-a spus: "Poetul 


și-a regizat singur moartea". 


Voi încerca acum să deslușesc semnificaţia 
"noptilor de coşmar", adică a trăirilor din 
poeziile scrise sau dictate lui Aurel Covaci, 
câte s-au mai păstrat, din cele două nopţi 
esenţiale: Noaptea Sfântului Andrei - 30 
noiembrie 1956 și 2 decembire 1956 - Ultima 
zi de naștere, la împlinirea a 21 de ani. Cele 
din Ultima Noapte au fost descoperite de 
mine acum un an în Muzeul de la Suceava, 
"Fondul Nicolae Labiş", la care nu am avut 
acces până recent, după cum, timp de peste 
50 de ani, nu am fost invitată niciodată să 
onorez vreo festivitate dedicată poetului. 
(Mai degrabă au ţinut să afle ce știam 
despre incomodul poet, teribilul Pantiușa și 
căpitanul Gh. Enoiu, tartorul anchetelor de 
pe Uranus). 


Din noaptea Sfântului Andrei s-au păstrat 
doar trei poezii ale coșmarului care acum 


devenise datină. 

("Umbra mea își clatină/ Limpede var/ Vine 
ca o datină/ Noaptea de coșmar”). 


Aurel Covaci se așază, în poziţia lui Buda, în 
faţa poetului și își desenează unul altuia 
staturile din profil. Pentru a se încuraja au 
scris cu litere mari, în cărbune deasupra: 


"Omule, nu te supăra, că trece și asta". 


Ca în transă, preluând coșmarul celuilalt, 
Aurel Covaci compune primul sonet al 
coșmarului, iscălit apoi cu brio de Nicolae 
Labiș. Foaia aceea a fost arestată și ea de 
Securitate (corp delict nr. 30), dar mai apoi a 
fost recuperată. S-a mai păstrat, brăcuit, 
începutul celui de-al doilea sonet al 
coșmarului cu scrisul lui Covaci ("Eram în vis 


cadavru în raclă și în groapă..."). 


O viziune a propriei mori, dar și a acelor 
tainice recuperări spirituale de după. Labiș i- 


a transmis imaginea în transă poetică. 


A treia poezie, fără titlu, scrisă și compusă 
de Nicolae Labiș, pe care Covaci o aprobă 
doar prin iscălitură, o mărturie totală despre 
suferinţă ("Mă doare totul: visul, cuvântul, 
somnul, viaţa și vântul...). Aici apare 


imaginea surprinzătoare a poetului 

Semnificaţia acestei obsedante imagini am 
dezlegat-o abia după descoperirea celui de- 
al doilea set de poezii dictate, iscălite și 
datate de Nicolae Labiș din cea de-a doua 
noapte de coșmar, la 2 decembrie 1956. Le- 
am recunoscut imediat după caracteristica 
foilor rupte dintr-o mapă de birou, dar, mai 
ales, că multe sunt stenografiate total sau 
parţial. Caligrafia este a lui Aurel Covaci, 
stenografia cu atât mai mult, pentru că 
acesta o învățase după un manual modern 


și la facultate își stenografia unele cursuri. 


M-am gândit emţionată că hieroglifele pot 
acoperi taine ascunse, ultimele gânduri 
intime ale poetului, peste care au trecut 50 
de ani și atâtea priviri scotocitoare plus 
competenţa și vigilenţa "poetului prinț" 
Gheorghe Tomozei, care, stăpân pe toată 
arhiva, nu a avut interesul să se ocupe de 
ele. Mi s-a permis xeroxarea și pe parcursul 
anului 2008, le-am descifrat cu ajutorul a 
două doamne stenografe supercalificate. 
Apar acum prima oară. Doar câteva scrise 
de mână au fost rupte din context și 
prezentate fără semnificaţii în alte părţi. 


Le veţi citi și veţi înţelege disperarea 

patului", care i-a însoţit "nefericirea nopţii de 
coşmar". Spânzurat cu capul în jos de un 
iadeș, lasă această ultimă chemare "nu 
scrisă, ci dictată", ţipând în van "ajutor"! 
Ultimele lui concluzii, concentrate în 13 
versuri, i le-a încredinţat lui Covaci, poate cu 
rugămintea de a nu le face publice 
niciodată. E vorba despre poezia "Credo", o 
viziune a omenirii lașe și a puterii lui Satan 
pe pământul patriei, dată de Dumnezeu altar 
Poetului. 


Despre simbolistica Spânzuratului din cărţile 
de Tarot, explicată succint de doi mari 


scriitori ocultiști, sunt necesare explicaţii: 


Eliphas Levi (secolul al XIX-lea): 
"Spânzuratul este un simbol al lui Prometeu, 
cu picioarele în cer și capul atingând 
pământul, adeptul liber și mânat de 
sacrificiu care dezvăluie oamenilor secretul 
zeilor și care pentru asta este ameninţat cu 


moartea". 


Teologul Leonid Uspenski, în cartea cu 
poeme în proză, zice despre Spânzurat: "lată, 
acesta este omul care a văzut Adevărul. O 
nouă suferinţă, mai mare decât poate 


provoca vreodată orice durere 

epoca celui rău. Prin ultimele lui mesaje mi 
se confirmă ceea ce aflasem: Nicolae Labiş, 
structural, avea toate datele unui viitor mare 
iniţiat. Primele taine le-a aflat de la 
profesorul său de limba română, V. Gh. Popa 
(condamnat la 16 ani de închisoare politică), 
discipol și apropiat al lui Vasile Lovinescu. 
Profesorul de la liceul din Fălticeni este cel 
care i-a deschis ochii spre frumuseţea, 
profunzimea și tâlcul folclorului străbun. 
Nicolae Labiş are chiar o culegere proprie de 
poezii populare de toate genurile, printre 
care basmul Lostriţa, care amintește prin 


similitudini mitologice de mitul lui Oedip. 


SCENARII ȘI DOVEZI 

Despre așa-zisul accident de tramvai din 
noaptea de 9 spre 10 decembrie 1956, 
căruia i-a supravieţuit până la data de 21 
decembrie, s-a tot scris timp de mai bine de 
jumătate de secol. Cu greu se poate dovedi 
care este adevărul, mai ales că au rămas 
extrem de puţine și verosimile documente. 
Serviciul kafkian al Securităţii, 
departamentul de  dezintoxicare, prin 
sumedenie de agenţi, chiar și din rândul 
scriitorilor, au împrăștiat drept adevăruri 
versiuni aberante despre cum s-a petrecut 


crima și cine poate fi autorul ei. Serviciul 

Astfel, voi da ca exemplu doar câteva 
variante: 1. Labiș era atât de beat, încât s-a 
vârât singur sub tramvai; 2. Labiş a băut cu 
Covaci, iar în staţie acesta l-a împins sub 
tramvai, furându-i și ceasul de la mână. 
Această faptă ar avea două explicaţii: a) 
Covaci este bănuit că "scopul lui a fost de a-l 
atrage pe poetul Nicolae Labiș pe linie 
contrarevoluţionară, iar, dacă nu i-a reușit, a 
trecut la omorârea lui" - extras din 
documentul CNSAS nr. 62 de la 14 martie 
1958, strict secret. 


Documentul este perfid întocmit pe baza 
investigaţiilor lui Gh. Achișei și afirmației 
Margaretei Labiș, studentă la Filologie; b) 
Covaci l-a omorât din gelozie, iubeau 
amândoi aceeași fată; pare hilar dacă nu s- 
ar fi comandat și un roman difuzat pe piaţă, 
scris de Gabriel Gafiţa. Protagoniștii sunt doi 
buni prieteni scriitori, dintre care unul, lipsit 
de talent, invidios și gelos, îl ucide pe 
celălalt. Prost scrisă, cusută cu aţă albă, 
această versiune nu a prins și nu a convins 
pe nimeni, dar a fost un foarte bun pretext 
să-l ciomăgească pe Aurel Covaci noapte de 
noapte în perioada când supravieţuia cu 


Petre Pandrea în aceeași celulă (mie mi-a 

din închisoare condiţionat, cu angajamentul 
de a nu relata nimic niciodată, fiind pasibili 
de o nouă pedeapsă, am păstrat, ca pe 
icoana unui martir, imaginea poetului 
Nicolae Labiş hăituit de păzitorii ideologiei în 
care crezuse candid, ca într-un basm, 
înfricoșat și singur, ameninţat cu moartea și 
cu interdicţia. Imaginea acelei ultime nopţi 
de decembrie, reci și ceţoase, despre care 
Vladmir Maiacovschi, victima altei revoluţii, 
a scris: "În astfel de nopţi/ În astfel de zile/ 
Umblă pe străzi cu umbre tiptile/ Poeţii și 
tâhlarii”. 


l-am recitat întreaga viaţă poeziile postume. 
Aurel Covaci îi imita și tonul dulce 
moldovenesc, cu inflexiuni surprinzător de 
dure, ca dalta unui sculptor cioplitor al 


cuvintelor limbii românești. 


FILMUL ULTIMELOR ZILE 

În momentul de faţă, rămasă în viaţă, sunt 
singura care a trăit și a văzut cu ochii proprii 
grozăvia unei odioase crime ce a retezat 
prea timpuriu o altă floare de crin 
întrupându-se într-o zi cât alţii în zece. Doar 
pentru cei de bună-credinţă scriu atât cât 
știu și, ca pe un desfășurător, punctez filmul 


ultimelor zile. 

la București în delegaţie. 


| se plânge de lipsa de bani, de lipsa de foc 
în camera lui Aurel Covaci și de răceala 
oamenilor care îi erau odată apropiaţi. Îi 
citește o poezie dedicată sieși: "Sunt 
douăzeci de ani și încă unul...'. Mărturisește 
că folosește cuvintele limbajului comun ca 
simboluri: "Pentru mine, cuvintele partid, 
marxism, stegar ș.a. au altă semnificaţie 


decât cea obișnuită... 


Îl preocupa faptul că a cântat în public în 
repetate rânduri Imnul regal și a recitat 
poezii interzise. Vorbește cu Portik despre 
evenimentele din Ungaria din 1956 și 
consecinţele de la Facultatea de Filologie, 
arestări, excluderi. Se hotărăște: "Trebuie să 
dispar pentru un timp din faţa ochilor lor. 
Vreau să dispar din București, fără urmă". 
Hotărăște să plece înainte de Sărbători. 


Mai spune: "Pot flămânzi zile întregi, dar nu 
pot să nu scriu'. Portik a plecat. 


B) 7 și 8 decembrie: Se întoarce foarte târziu 
la locuinţa de pe Miletin 14. Pe data de 8 eu 
mă întâlnesc cu el și-mi cere cu împrumut 


suma de 5 lei, echivalentul a două pachete 

devreme, avertizat de Aurel Covaci că nu-i va 
mai oferi găzduire dacă întârzie nopţile. E 
foarte flămând, dar gazda nu are absolut 
nimic de mâncare. Prânzul îl lua la cantina 
studenţească de pe Matei Voievod. Labiș 
cere permisiunea să comande o friptură pe 
datorie doamnei Candrea, responsabila 
restaurantului Casei Scriitorilor. Dumitru C. 
Micu își amintește că l-a văzut acolo și că a 
plecat singur. Mioara Cremene, în amplul 
interviu cu doamna Mariana Sipoș (Editura 
Universal Dalsi-2000), își aduce aminte că în 
acea seară i-a șoptit doar atât: "Hei, Mioriţo, 
habar n-ai! Nici nu-ţi închipui ce mi se 
pregătește... 


D) În drumul spre casă, cu exact cei 5 lei 
împrumutaţi de la mine cumpără o sticluţă 
de un sfert din cea mai ieftină ţuică 
populară. Nevoia de comunicare și alte 
aleanuri îl deturnează spre localul Capșa, 
încă elegant, păstrând din parfumul boemei 
de odinioară. Labiș nu era beat, o afirmă și 
alţii, o declară și el la Urgenţă. Gustă puţin 
din ţuică, nu avea bani nici măcar de o 
cafea. Între timp, la o masă mai încolo, se 
așază trei bărbaţi și o femeie. În anchetele 
trucate ale lui Tomozei sunt prezentaţi drept 
necunoscuţi. Pe cel puţin doi, Labiș îi 

Alexandru Andriţoiu. Acesta i-a spus lui 
Labiş cu ură că în viaţa sa nu va "pupa" 
premiul de stat. Labiș se hotărăște să-l bată, 
dar Aurel Covaci l-a sfătuit să se ferească de 
el, căci are meseria de "suflător". Îl chema 
losif Schwartszman, zis Grișa, de meserie 
pianist acompaniator alogen basarabean. 
Femeia, însoţitoarea lui Grișa, pe nume 
Maria Polevoi, fostă dansatoare la Teatrul 
"Tănase", în 1956 dansa în ansamblul 
artistic al MAI. Sora lui Labiş mi-a spus că se 
pare că Nicolae Labiş o cunoștea și pe ea 
dinainte. Polevoi Maria, născută la Ismail- 
URSS, la 3 martie 1919, cu domiciliul stabil 
în București, Str. Traian nr. 31. Evident, 
biografiile lui Grișa și a lui Mary Polevoi sunt 
în multe privinţe asemănătoare. Convingerea 
mea, că și ei au avut rolurile lor, dar 
documentele esențiale lipsesc. Eu îi 
consider agenţi, bazându-mă pe declaraţiile 
lor confuze și contradictorii aflate în filele 
Dosarului penal nr. 184960/1956, arhivat la 
foarte scurtă vreme după moartea poetului. 


Grișa Schwartszman, în acea noapte la 
Capșa, l-a invitat la masa lor. Poetul, 
disperat, s-a lăsat ademenit de femeie și le-a 
oferit și lor din bruma lui de ţuică. Mai mult, 
Labiș nu a băut. l-a invitat la restaurantul 

a reușit. Apoi, femeia îi propune să se 
furișeze pe căi diferite și să se întâlnească în 
staţia de tramvai Colțea, invitându-l peste 
noapte la ea. În staţia prost luminată apare 
și filatorul Grișa. Mary îl recunoaște și asistă 
de la o mică distanţă cum poetul ezită, 
așteptând-o să ia tramvaiul 13, care iese din 
refugiul din faţa spitalului, face bucla și 
oprește ușor în faţa Muzeului Șuţu. Patru 
persoane așteaptă să urce, Labiş e al treilea, 
dar tot mai șovăie. Când se pornește 
tramvaiul, cel de-al patrulea îl împinge pe 
Nicolae Labiș pe grătarul dintre cele două 
vagoane. Grișa strigă că cel căzut e beat, în 
timp ce Mary, nemaiindurând grozăvia, 
spune că îl cunoștea pe poetul Nicolae Labiș 
și roagă să fie dus la spital. Considerând că 
victima este în stare de ebrietate, doi bărbaţi 
(probabil martorii din staţie) îl târăsc pe 
propriile picioare, forțând fisura coloanei și 
împreună cu femeia îl duc la camera de 
gardă. Lăsat pe jos, nu este nici internat, nici 
consultat, ci trimis cu un taxi și cu femeia 
mai departe, până ajung la Urgenţa de pe Str. 
Arh. Mincu. Încă erau la Colțea când poetul, 
conștient, dă numărul de telefon al lui Aurel 
Covaci, și Mary îl anunţă în jurul orei 3 
dimineaţa că unul Labeș a suferit un 


accident de tramvai. 

accident. Îngrijorat că nu a apărut încă la 
Covasna, Portik revine la București, îl 
găsește la Spitalul de Urgenţă. Portarul îi 
șoptește: "Se spune că «era beat», dar a fost 
aruncat sub tramvai". Îl găsește complet 
lucid și vorbind coerent. L-a întrebat dacă a 
primit telegrama trimisă în ajun din spital (10 
decembrie) printr-o fată, Stela. Eu i-o 
dusesem la poștă, dar telegrama nu a ajuns. 
Așa cum am aflat din dosarul meu de 
urmărire informativă, încă din 1956, printr-un 
ordin secret, corespondenţa îmi era triată și 
parţial oprită. În telegramă, poetul se scuza 
că nu poate fi punctual la întâlnire, fără alte 
explicaţii. 


Am să extrag câteva fragmente esenţiale, 
pentru stabilirea adevărului, din memoriile lui 
Portik Imre. El reconstituie cu scrupulozitate 
vorbele lui Labiș din ziua revederii lor, cât și 
cele relatate de Maria Polevoi, apărută la 
Spital pe la ora 3 p.m. și acceptând să stea 
de vorbă cu Portik circa două ore, invitată la 
masă la Restaurantul Kiseleff. Informaţiile 
pe care le-am adunat o viaţă întreagă, 
insinuările din anchetele speciale ale 
Securităţii mă determină să le acord toată 
încrederea. 

"Nu am căzut singur, am fost îmbrâncit din 
spate de cineva... Nu aveam intenţia să iau 
tramvaiul din mers, fiindcă trebuia să văd 
mai întâi în ce tramvai și în ce vagon urcă 
ea'. Maria Polevoi îl zărește ajuns în staţie, 
dar se răzgândește și se retrage în umbră. 
"Aveam multe motive ca nimeni să nu mă 
vadă cu el. Când a sosit primul tamvai nr. 13, 
l-am urmărit cu privirea, având de gând să nu 
urc dacă se urcă el. Am văzut clar cum l-a 
îmbrâncit cel din spatele lui, continuându-și 
drumul, în timp ce poetul dispăruse... 
Despre autorul faptei: "... Sta puţin la o parte, 
cu mâinile în buzunar, vorbea murdar despre 
Labiș'. Mariei Polevoi i-a fost frică toată 
viaţa să pronunţe numele celui care a 
executat atentatul. Poate că până la un 
moment dat i-a fost complice. Cert este că 
sensibilitatea ei de femeie (cine știe prin 
câte vicisitudini trecută) angajată în MAI, fie 
chiar și într-un ansamblu, a determinat-o, la 
data de 10 decembrie, să se prezinte la 
Uniunea Scriitorilor și să stea de vorbă cu 
Mihai Gafiţa (fost ofiţer de securitate) și să-i 
povestească despre cele văzute cu 
adevărat. În felul acesta sunt informaţi în 
secret cei care aveau sarcina de partid să-l 
supravegheze pe poetul Nicolae Labiş: 
Marcel Breslașu, Mihai Beniuc, Ema Beniuc, 

Lasă să se înţeleagă că i-a recunoscut vocea 
lui Grișa Schwartszman. Până în 1978, fiinţa 
aceasta a trăit sub teroarea deţinerii 
secretului crimei și s-a sinucis după ce 
cineva și-a amintit de ea și a încercat să o 


determine să spună adevărul. 


Cât despre Grișa, încă se mai poate realiza o 
investigaţie competentă asupra celor două 
procese-verbale de ascultare consemnate 
de sergentul major Gheorghe Aurelian de la 
DMC, la ora 2:40, în noaptea de 10 
decembrie. În urma celor două declaraţii 
confuze și mincinoase ale lui, manipulate în 
continuare de Securitate, se dispune 
trimiterea dosarului la Procuratura Raionului 
Tudor Vladimirescu. Concluzia a fost că, 
pentru producerea accidentului, vinovat ar fi 
manipulantul tramvaiului, consemnându-se 
următoarele: "Întrucât accidentul nu s-a 
datorat nici cel puţin faptului încercării sale 
de a se urca în vagon, urmează a se 
constata că (nu) sunt întrunite elementele 
constitutive ale acestui delict și a pronunţa 


ca atare încetarea procesului". 


Mihai Beniuc a avut sarcină grea. El a trebuit 
să-i alunge pe tinerii, pe scriitorii sau pe 

ducea faptul să nu asculţi de îndrumarea 
partidului. Același lucru l-a declarat și 
Nicolae Ceaușescu prin anii '70, adresându- 
se unei delegaţii de tineri scriitori, sfătuindu-i 
să nu comită fapte nesăbuite dacă vor să nu 
împărtășească soarta poetului Labiș. 


A murit când furios, când sperând, părându-i 
rău și iubind cu ardoare viaţa și oamenii, 
implorând în ultimele ceasuri să i se aducă 


ozon de pe culmile unde se adapă căprioara. 


L-am revăzut pe catafalc în holul Casei 
Scriitorilor, îmbrăcat în costumul pe care și-l 
cumpărase cu o lună înainte din banii pe 
"Primele iubiri", scufundat în spuma voalului 
de mireasă mortuar. Mâna lui fină mi s-a 
părut că o reţine pe a mea. M-am 
înspăimântat, căci i se schimbase chipul. 
Avea faţa Spânzuratului din Tarot și în 
craniu, din care i se extirpase creierul, i-au 
băgat în loc câlţi. Satana, clonţul Păsării cu 
clont de rubin, și-a făcut datoria. 


Avem dreptul să știm și noi ce a știut 
Securitatea 

Mai știu că agentului Schwartszman Isac- 
Grișa, la scurtă vreme după înmormântarea 


lui Nicolae Labiș, i s-au aprobat actele de 

Urgenţă, în care poetul trăgea să moară, s-a 
transformat într-un obiectiv strategic apărat 
strașnic sub supravegherea strictă a 


Securității române. 


Au instalat filtre discrete, au făcut fotografii, 
au dat rapoarte - cred că există o sumedenie 
de documente de acest gen în dosarele care 
au rămas deschise, dar "închise" în sensul că 
"Numele lui Nicolae Labiş este necunoscut 
în arhiva Securităţii" (acesta a fost răspunsul 
primit de mine acum patru ani de la SRI). 

Urmăriţi Jurnalul și pe Google News 


1. Care vor fi victimele noului sistem de 
evaluare bazat pe portofoliul elevului 


2. Încă un păcat al colesterolului „rău”: 
duce la demenţă 


3. În sectorul de apă-canal ne pasc amenzi 
de peste 10 miliarde de euro/an 


4. FRF, luată prin surprindere de „Il Luce”. 
Chiar îl vor accepta pe Mircea Lucescu? 


5. Oamenii președintelui, remunerati „gras” 
cu mai multe salarii și indemnizaţii sau 
pensii, inclusiv speciale. Colecţia de 
consilieri „istorici” ai lui lohannis, care au 
sfătuit toţi șefii de stat de după 1989 


omega ce 
i-a 
împrumutat 
Dianei 
Șoșoacă 
motocicleta și 
casca a primit 
o veste la 
care nu se 
aștepta 


SCANDALOS 
Incompetența 
administraţiei 
Fritz a dus la 
pierderea unei 
finanţări 
europene de 
patru 
milioane de 
euro pentru 
Spitalul de 
Copii „Louis 
Ţurcanu” 
UPDATE 
Reacţia lui 
Fritz și replica 
directorului 
Ovidiu Adam 


. n... .. nm... 


a fost 
fotografiat în 
vacanţă pe 
„Insula de 
Aur”. 
Imaginile au 
apărut pe 
internet 


Cine e tânărul 
ucis în bătaie 
în fața unei 
săli de jocuri. 
A stat 6 zile în 
comă, după 
ce a fost 
confundat cu 
altcineva 

luptător 
celebru o face 
praf pe 
amantă, după 
mulți ani de 
tăcere. Cu 
dovezi, o 
pune la punct 
pe femeia cu 
care își 


împarte soţul 


/ FOTO 


Dr. 
Simona 
Tivadar: În 
abuz, și 
porcul și 
migdala sunt 
la fel de 
dăunătoare’. 
Cu ce se 
umple o 
farfurie 
sănătoasă 

